Ericu950/Stoicheia-meter-silver huggingface dataset:
καὶ τούτου δὲ τοῦ λόγου τὸ μυθῶδες ἔστιν ἀποδεῖξαι τῆς περὶ φύσιν ἀληθείας ἁπτόμενον .
δία μὲν γὰρ Αἰγύπτιοι τὸ πνεῦμα καλοῦσιν , ᾧ πολέμιον τὸ αὐχμηρὸν καὶ πυρῶδες 0 ·
τοῦτο δ ἥλιος μὲν οὐκ ἔστι , πρὸς δ ἥλιον ἔχει τινὰ συγγένειαν ·
ἡ δ ὑγρότης σβεννύουσα τὴν ὑπερβολὴν τῆς ξηρότητος αὔξει καὶ ῥώννυσι τὰς ἀναθυμιάσεις , ὑφ ὧν τὸ πνεῦμα τρέφεται καὶ τέθηλεν .
ἔτι τε τὸν κιττὸν Ἕλληνές τε καθιεροῦσι τῷ Διονύσῳ καὶ παρ Αἰγυπτίοις λέγεται χενόσιρις ὀνομάζεσθαι , σημαίνοντος τοῦ ὀνόματος , ὥς φασι , φυτὸν Ὀσίριδος .
ἀρίστων τοίνυν ὁ γεγραφὼς Ἀθηναίων ἀποικίας ἐπιστολῇ τινι Ἀλεξάρχου περιέπεσεν , ἐν Διὸς ἱστορεῖται καὶ Ἴσιδος υἱὸς ὢν ὁ Διόνυσος ὑπ Αἰγυπτίων οὐκ Ὄσιρις ἀλλ Ἀρσαφὴς ἐν τῷ ἄλφα γράμματι λέγεσθαι , δηλοῦντος τὸ ἀνδρεῖον τοῦ ὀνόματος .
ἐμφαίνει δὲ τοῦτο καὶ ὁ Ἑρμαῖος ἐν τῇ πρώτῃ περὶ τῶν Αἰγυπτίων ·
ὄμβριμον γάρ φησι μεθερμηνευόμενον εἶναι τὸν Ὄσιριν .
ἐῶ δὲ Μνασέαν τῷ Ἐπάφῳ προστιθέντα τὸν Διόνυσον καὶ τὸν Ὄσιριν καὶ τὸν Σάραπιν ·
ἐῶ καὶ Ἀντικλείδην λέγοντα τὴν Ἶσιν Προμηθέως οὖσαν θυγατέρα Διονύσῳ συνοικεῖν ·
αἱ γὰρ εἰρημέναι περὶ τὰς ἑορτὰς καὶ τὰς θυσίας οἰκειότητες ἐναργεστέραν τῶν μαρτύρων τὴν πίστιν ἔχουσι .
τῶν τ ἄστρων τὸν σείριον Ἴσιδος νομίζουσιν , ὑδραγωγὸν ὄντα .
καὶ τὸν λέοντα τιμῶσι καὶ χάσμασι λεοντείοις τὰ τῶν ἱερῶν θυρώματα κοσμοῦσιν , ὅτι πλημμυρεῖ Νεῖλος ἠελίου τὰ πρῶτα συνερχομένοιο λέοντι .
ὡς δὲ Νεῖλον Ὀσίριδος ἀπορροήν , οὕτως Ἴσιδος σῶμα γῆν ἔχουσι καὶ νομίζουσιν οὐ πᾶσαν , ἀλλ ἧς ὁ Νεῖλος ἐπιβαίνει σπερμαίνων καὶ μιγνύμενος 0 1 ·
ἐκ δὲ τῆς συνουσίας ταύτης γεννῶσι τὸν Ὧρον .
ἔστι δ Ὧρος ἡ πάντα σῴζουσα καὶ τρέφουσα τοῦ περιέχοντος ὥρα καὶ κρᾶσις ἀέρος , ὃν ἐν τοῖς ἕλεσι τοῖς περὶ Βοῦτον ὑπὸ Λητοῦς τραφῆναι λέγουσιν ·
ἡ γὰρ ὑδατώδης καὶ διάβροχος γῆ μάλιστα τὰς σβεννυούσας καὶ χαλώσας τὴν ξηρότητα καὶ τὸν αὐχμὸν ἀναθυμιάσεις τιθηνεῖται .
νέφθυν δὲ καλοῦσι τῆς γῆς τὰ ἔσχατα καὶ παρόρια καὶ ψαύοντα τῆς θαλάττης ·
διὸ καὶ Τελευτὴν ἐπονομάζουσι τὴν Νέφθυν καὶ Τυφῶνι δὲ συνοικεῖν λέγουσιν .
ὅταν δ ὑπερβαλὼν καὶ πλεονάσας ὁ Νεῖλος ἐπέκεινα πλησιάσῃ τοῖς ἐσχατεύουσι , τοῦτο μῖξιν Ὀσίριδος πρὸς Νέφθυν καλοῦσιν , ὑπὸ τῶν ἀναβλαστανόντων φυτῶν ἐλεγχομένην ·
ὧν καὶ τὸ μελίλωτόν ἐστιν , οὗ φησι μῦθος ἀπορρυέντος καὶ ἀπολειφθέντος αἴσθησιν γενέσθαι Τυφῶνι τῆς περὶ τὸν γάμον ἀδικίας .
ὅθεν ἡ μὲν Ἶσις ἔτεκε γνησίως τὸν Ὧρον , ἡ δὲ Νέφθυς σκότιον τὸν Ἄνουβιν 0 .
ἐν μέντοι ταῖς διαδοχαῖς τῶν βασιλέων ἀναγράφουσι τὴν Νέφθυν Τυφῶνι γημαμένην πρώτην γενέσθαι στεῖραν ·
εἰ δὲ τοῦτο μὴ περὶ γυναικὸς ἀλλὰ περὶ τῆς θεοῦ λέγουσιν , αἰνίττονται τὸ παντελὲς τῆς γῆς ἄγονον καὶ ἄκαρπον ὑπὸ στειρότητος .
ἡ δὲ Τυφῶνος ἐπιβουλὴ καὶ τυραννὶς αὐχμοῦ δύναμις ἦν ἐπικρατήσαντος καὶ διαφορήσαντος τήν τε γεννῶσαν ὑγρότητα τὸν Νεῖλον καὶ αὔξουσαν .
ἡ δὲ συνεργὸς αὐτοῦ βασιλὶς Αἰθιόπων αἰνίττεται πνοὰς νοτίους ἐξ Αἰθιοπίας ·
ὅταν γὰρ αὗται τῶν ἐτησίων ἐπικρατήσωσι τὰ νέφη πρὸς τὴν Αἰθιοπίαν ἐλαυνόντων , καὶ κωλύσωσι τοὺς τὸν Νεῖλον αὔξοντας ὄμβρους καταρραγῆναι , κατέχων ὁ Τυφὼν ἐπιφλέγει , καὶ τότε κρατήσας παντάπασι τὸν Νεῖλον εἰς ἑαυτὸν ὑπ ἀσθενείας συσταλέντα καὶ ῥυέντα κοῖλον καὶ ταπεινὸν ἐξέωσεν εἰς τὴν θάλασσαν .
ἡ γὰρ λεγομένη κάθειρξις εἰς τὴν σορὸν Ὀσίριδος οὐδὲν ἔοικεν ἀλλ ἢ κρύψιν ὕδατος καὶ ἀφανισμὸν αἰνίττεσθαι ·
διὸ μηνὸς Ἀθὺρ ἀφανισθῆναι τὸν Ὄσιριν λέγουσιν , ὅτε τῶν ἐτησίων ἀπολειπόντων παντάπασιν ὁ μὲν Νεῖλος ὑπονοστεῖ , γυμνοῦται δ ἡ χώρα ·
μηκυνομένης δὲ τῆς νυκτός , αὔξεται τὸ σκότος , ἡ δὲ τοῦ φωτὸς μαραίνεται καὶ κρατεῖται δύναμις , οἱ ἱερεῖς ἄλλα τε δρῶσι σκυθρωπὰ καὶ βοῦν διάχρυσον ἱματίῳ μέλανι βυσσίνῳ περιβάλλοντες ἐπὶ πένθει τῆς θεοῦ δεικνύουσι  βοῦν γὰρ Ἴσιδος εἰκόνα καὶ γῆν νομίζουσιν  ἐπὶ τέσσαρας ἡμέρας ἀπὸ τῆς ἑβδόμης ἐπὶ δέκα ἑξῆς .
καὶ γὰρ τὰ πενθούμενα τέσσαρα , πρῶτον μὲν ὁ Νεῖλος ἀπολείπων καὶ ὑπονοστῶν , δεύτερον δὲ τὰ βόρεια πνεύματα κατασβεννύμενα κομιδῇ τῶν νοτίων ἐπικρατούντων , τρίτον δὲ τὸ τὴν ἡμέραν ἐλάττονα γίγνεσθαι τῆς νυκτός , ἐπὶ πᾶσι δ ἡ τῆς γῆς ἀπογύμνωσις ἅμα τῇ τῶν φυτῶν ψιλότητι τηνικαῦτα φυλλορροούντων 0 1 .
τῇ δ ἐνάτῃ ἐπὶ δέκα νυκτὸς ἐπὶ θάλασσαν κατίασι ·
καὶ τὴν ἱερὰν κίστην , οἱ στολισταὶ καὶ οἱ ἱερεῖς ἐκφέρουσι χρυσοῦν ἐντὸς ἔχουσαν κιβώτιον , εἰς ὃ ποτίμου λαβόντες ὕδατος ἐγχέουσι , καὶ γίγνεται κραυγὴ τῶν παρόντων ὡς εὑρημένου τοῦ Ὀσίριδος ·
εἶτα γῆν κάρπιμον φυρῶσι τῷ ὕδατι , καὶ συμμίξαντες ἀρώματα καὶ θυμιάματα τῶν πολυτελῶν ἀναπλάττουσι μηνοειδὲς ἀγαλμάτιον ·
καὶ τοῦτο στολίζουσι καὶ κοσμοῦσιν , ἐμφαίνοντες ὅτι γῆς οὐσίαν καὶ ὕδατος τοὺς θεοὺς τούτους νομίζουσι .
τῆς δ Ἴσιδος πάλιν ἀναλαμβανούσης τὸν Ὄσιριν καὶ αὐξανούσης τὸν Ὧρον , ἀναθυμιάσεσι καὶ ὁμίχλαις καὶ νέφεσι ῥωννύμενον , ἐκρατήθη μέν , οὐκ ἀνῃρέθη δ ὁ Τυφών .
οὐ γὰρ εἴασεν ἡ κυρία τῆς γῆς θεὸς ἀναιρεθῆναι παντάπασι τὴν ἀντικειμένην τῇ ὑγρότητι φύσιν , ἀλλ ἐχάλασε καὶ ἀνῆκε βουλομένη διαμένειν τὴν κρᾶσιν ·
οὐ γὰρ ἦν κόσμον εἶναι τέλειον , ἐκλιπόντος καὶ ἀφανισθέντος τοῦ πυρώδους .
εἰ δὲ ταῦτα μὴ λέγεται παρὰ τὸ εἰκός , εἰκότως οὐ δ ἐκεῖνον ἄν τις ἀπορρίψειε τὸν λόγον , ὡς Τυφὼν μὲν ἐκράτει πάλαι τῆς Ὀσίριδος μοίρας θάλασσα γὰρ ἦν ἡ Αἴγυπτος διὸ πολλὰ μὲν ἐν τοῖς μετάλλοις καὶ τοῖς ὄρεσιν εὑρίσκεται μέχρι νῦν κογχύλια ἔχειν πᾶσαι δὲ πηγαὶ καὶ φρέατα πάντα , πολλῶν ὑπαρχόντων , ἁλμυρὸν ὕδωρ καὶ πικρὸν ἔχουσιν , ὡς ἂν ὑπόλειμμα τῆς πάλαι θαλάσσης ἕωλον ἐνταυθοῖ συνερρυηκός .
ὁ δ Ὧρος χρόνῳ τοῦ Τυφῶνος ἐπεκράτησε τουτ έστιν εὐκαιρίας ὄμβρων γενομένης , ὁ Νεῖλος ἐξεώσας τὴν θάλασσαν ἀνέφηνε τὸ πεδίον καὶ ἀνεπλήρωσε ταῖς προσχώσεσιν .
ὃ δὴ μαρτυροῦσαν ἔχει τὴν αἴσθησιν ·
ὁρῶμεν γὰρ ἔτι νῦν ἐπιφέροντι τῷ ποταμῷ νέαν ἰλὺν καὶ προάγοντι τὴν γῆν κατὰ μικρὸν ὑποχωροῦν ὀπίσω τὸ πέλαγος , καὶ τὴν θάλασσαν , ὕψος τῶν ἐν βάθει λαμβανόντων διὰ τὰς προσχώσεις , ἀπορρέουσαν ·
τὴν δὲ Φάρον , ἣν Ὅμηρος ᾔδει δρόμον ἡμέρας ἀπέχουσαν Αἰγύπτου , νῦν μέρος οὖσαν αὐτῆς , οὐκ αὐτὴν ἀναδραμοῦσαν οὐ δὲ προσαναβᾶσαν , ἀλλὰ τῆς μεταξὺ θαλάττης ἀναπλάττοντι τῷ ποταμῷ καὶ τρέφοντι τὴν ἤπειρον ἀνασταλείσης .
ἀλλὰ ταῦτα μὲν ὅμοια τοῖς ὑπὸ τῶν Στωικῶν θεολογουμένοις ἐστί ·
καὶ γὰρ ἐκεῖνοι τὸ μὲν γόνιμον πνεῦμα καὶ τρόφιμον Διόνυσον εἶναι λέγουσι , τὸ πληκτικὸν δὲ καὶ διαιρετικὸν Ἡρακλέα , τὸ δὲ δεκτικὸν Ἄμμωνα , Δήμητρα δὲ καὶ Κόρην τὸ διὰ τῆς γῆς καὶ τῶν καρπῶν διῆκον , Ποσειδῶνα δὲ τὸ διὰ τῆς θαλάττης 0 1 2 .
οἱ δὲ τοῖσδε τοῖς φυσικοῖς καὶ τῶν ἀπ ἀστρολογίας μαθηματικῶν ἔνια μιγνύντες Τυφῶνα μὲν οἴονται τὸν ἡλιακὸν κόσμον , Ὄσιριν δὲ τὸν σεληνιακὸν λέγεσθαι .
τὴν μὲν γὰρ σελήνην γόνιμον τὸ φῶς καὶ ὑγροποιὸν ἔχουσαν εὐμενῆ καὶ γοναῖς ζῴων καὶ φυτῶν εἶναι βλαστήσεσι 0 ·
τὸν δ ἥλιον ἀκράτῳ πυρὶ καὶ σκληρῷ καταθάλπειν τε καὶ καταυαίνειν τὰ φυόμενα καὶ τεθηλότα , καὶ τὸ πολὺ μέρος τῆς γῆς παντάπασιν ὑπὸ φλογμοῦ ποιεῖν ἀοίκητον καὶ κατακρατεῖν πολλαχοῦ καὶ τῆς σελήνης 0 .
διὸ τὸν Τυφῶνα Σὴθ ἀεὶ Αἰγύπτιοι καλοῦσιν , ὅπερ ἐστὶ καταδυναστεῦον ἢ καταβιαζόμενον .
καὶ τῷ μὲν ἡλίῳ τὸν Ἡρακλέα μυθολογοῦσιν ἐνιδρυμένον συμπεριπολεῖν , τῇ δὲ σελήνῃ τὸν Ἑρμῆν 0 .
λόγου γὰρ ἔργοις ἔοικε καὶ περισσῆς σοφίας τὰ τῆς σελήνης , τὰ δ ἡλίου πληγαῖς ὑπὸ βίας καὶ ῥώμης περαινομένοις 0 .
οἱ δὲ Στωικοὶ τὸν μὲν ἥλιον ἐκ θαλάττης ἀνάπτεσθαι καὶ τρέφεσθαί φασι , τῇ δὲ σελήνῃ τὰ κρηναῖα καὶ λιμναῖα νάματα γλυκεῖαν ἀναπέμπειν καὶ μαλακὴν ἀναθυμίασιν .
ἑβδόμῃ ἐπὶ δέκα τὴν Ὀσίριδος γενέσθαι τελευτὴν Αἰγύπτιοι μυθολογοῦσιν , ἐν ᾗ μάλιστα γίγνεται πληρουμένη κατάδηλος ἡ πανσέληνος .
διὸ καὶ τὴν ἡμέραν ταύτην ἀντίφραξιν οἱ Πυθαγόρειοι καλοῦσι , καὶ ὅλως τὸν ἀριθμὸν τοῦτον ἀφοσιοῦνται .
τοῦ γὰρ ἑξκαίδεκα τετραγώνου καὶ τοῦ ὀκτωκαίδεκα ἑτερομήκους , οἷς μόνοις ἀριθμῶν ἐπιπέδων συμβέβηκε τὰς περιμέτρους ἴσας ἔχειν τοῖς περιεχομένοις ὑπ αὐτῶν χωρίοις , μέσος ὁ τῶν ἑπτακαίδεκα παρεμπίπτων ἀντιφράττει καὶ διαζεύγνυσιν ἀπ ἀλλήλων , καὶ διαιρεῖ τὸν ἐπόγδοον λόγον εἰς ἄνισα διαστήματα τεμνόμενος .
ἐτῶν δ ἀριθμὸν οἱ μὲν βιῶσαι τὸν Ὄσιριν οἱ δὲ βασιλεῦσαι λέγουσιν ὀκτὼ καὶ εἴκοσι 0 1 ·
τοσαῦτα γὰρ ἔστι φῶτα τῆς σελήνης καὶ τοσαύταις ἡμέραις τὸν αὑτῆς κύκλον ἐξελίσσει .
τὸ δὲ ξύλον ἐν ταῖς λεγομέναις Ὀσίριδος ταφαῖς τέμνοντες κατασκευάζουσι λάρνακα μηνοειδῆ διὰ τὸ τὴν σελήνην , ὅταν τῷ ἡλίῳ πλησιάζῃ , μηνοειδῆ γιγνομένην ἀποκρύπτεσθαι .
τὸν δ εἰς δεκατέσσαρα μέρη τοῦ Ὀσίριδος διασπασμὸν αἰνίττονται πρὸς τὰς ἡμέρας , ἐν αἷς φθίνει μετὰ πανσέληνον ἄχρι νουμηνίας τὸ ἄστρον .
ἡμέραν δέ , ἐν ᾗ φαίνεται πρῶτον ἐκφυγοῦσα τὰς αὐγὰς καὶ παρελθοῦσα τὸν ἥλιον , ἀτελὲς ἀγαθόν προσαγορεύουσιν .
ὁ γὰρ Ὄσιρις ἀγαθοποιός , καὶ τ οὔνομα πολλὰ φράζει , οὐχ ἥκιστα δὲ κράτος ἐνεργοῦν καὶ ἀγαθοποιὸν ὃ λέγουσι 0 .
τὸ δ ἕτερον ὄνομα τοῦ θεοῦ τὸν Ὄμφιν εὐεργέτην ὁ Ἑρμαῖός φησι δηλοῦν ἑρμηνευόμενον .
οἴονται δὲ πρὸς τὰ φῶτα τῆς σελήνης ἔχειν τινὰ λόγον τοῦ Νείλου τὰς ἀναβάσεις .
ἡ μὲν γὰρ μεγίστη περὶ τὴν Ἐλεφαντίνην ὀκτὼ γίγνεται καὶ εἴκοσι πήχεων , ὅσα φῶτα καὶ μέτρα τῶν ἐμμήνων περιόδων ἑκάστης ἔστιν ·
ἡ δὲ περὶ Μένδητα καὶ Ξόιν βραχυτάτη πήχεων ἓξ πρὸς τὴν διχότομον 0 ·
ἡ δὲ μέση περὶ Μέμφιν , ὅταν ᾖ δικαία , δεκατεσσάρων πήχεων πρὸς τὴν πανσέληνον 0 1 .
τὸν δ Ἆπιν εἰκόνα μὲν Ὀσίριδος ἔμψυχον εἶναι , γίγνεσθαι δέ , ὅταν φῶς ἐρείσῃ γόνιμον ἀπὸ τῆς σελήνης καὶ καθάψηται βοὸς ὀργώσης .
διὸ καὶ τοῖς τῆς σελήνης σχήμασιν ἔοικε πολλὰ τοῦ Ἄπιδος , περιμελαινομένου τὰ λαμπρὰ τοῖς σκιεροῖς .
ἔτι δὲ τῇ νουμηνίᾳ τοῦ Φαμενὼθ μηνὸς ἑορτὴν ἄγουσιν , ἔμβασιν Ὀσίριδος εἰς τὴν σελήνην ὀνομάζοντες , ἔαρος ἀρχὴν οὖσαν .
οὕτω τὴν Ὀσίριδος δύναμιν ἐν τῇ σελήνῃ τιθέντες τὴν Ἶσιν αὐτῷ γένεσιν οὖσαν συνεῖναι λέγουσι .
διὸ καὶ μητέρα τὴν σελήνην τοῦ κόσμου καλοῦσι καὶ φύσιν ἔχειν ἀρσενόθηλυν οἴονται , πληρουμένην ὑφ ἡλίου καὶ κυισκομένην , αὐτὴν δὲ πάλιν εἰς τὸν ἀέρα προϊεμένην γεννητικὰς ἀρχὰς καὶ κατασπείρουσαν ·
οὐ γὰρ ἀεὶ τὴν φθορὰν ἐπικρατεῖν τὴν τυφώνειον , πολλάκις δὲ κρατουμένην ὑπὸ τῆς γενέσεως καὶ συνδεομένην αὖθις ἀναλύεσθαι καὶ διαμάχεσθαι πρὸς τὸν Ὧρον 0 .
ἔστι δ οὗτος ὁ περίγειος κόσμος οὔ τε φθορᾶς ἀπαλλαττόμενος παντάπασιν οὔ τε γενέσεως .
ἔνιοι δὲ καὶ τῶν ἐκλειπτικῶν αἴνιγμα ποιοῦνται τὸν μῦθον .
ἐκλείπει μὲν γὰρ ἡ σελήνη πανσέληνος , ἐναντίαν τοῦ ἡλίου στάσιν ἔχοντος πρὸς αὐτὴν , εἰς τὴν σκιὰν ἐμπίπτουσα τῆς γῆς , ὥσπερ φασὶ τὸν Ὄσιριν εἰς τὴν σορόν 0 .
αὐτὴ δὲ πάλιν ἀποκρύπτει καὶ ἀφανίζει ταῖς τριακάσιν , οὐ μὴν ἀναιρεῖται παντάπασι τὸν ἥλιον , ὥσπερ οὐ δὲ τὸν Τυφῶνα ἡ Ἶσις 0 .
γεννώσης τῆς Νέφθυος τὸν Ἄνουβιν , Ἶσις ὑποβάλλεται .
νέφθυς γάρ ἐστι τὸ ὑπὸ γῆν καὶ ἀφανές , Ἶσις δὲ τὸ ὑπὲρ τὴν γῆν καὶ φανερόν 0 .
ὁ δὲ τούτων ὑποψαύων καὶ καλούμενος ὁρίζων κύκλος , ἐπίκοινος ὢν ἀμφοῖν , Ἄνουβις κέκληται καὶ κυνὶ τὸ εἶδος ἀπεικάζεται ·
καὶ γὰρ ὁ κύων χρῆται τῇ ὄψει νυκτός τε καὶ ἡμέρας ὁμοίως καὶ ταύτην ἔχειν δοκεῖ παρ Αἰγυπτίοις τὴν δύναμιν ὁ Ἄνουβις , οἵαν ἡ Ἑκάτη παρ Ἕλλησι , χθόνιος ὢν ὁμοῦ καὶ ὀλύμπιος 0 .
ἐνίοις δὲ δοκεῖ Κρόνος ὁ Ἄνουβις εἶναι ·
διὸ πάντα τίκτων ἐξ ἑαυτοῦ καὶ κύων ἐν ἑαυτῷ τὴν τοῦ κυνὸς ἐπίκλησιν ἔσχεν , ἔστι δ οὖν τοῖς σεβομένοις τὸν Ἄνουβιν ἀπόρρητόν τι ·
καὶ πάλαι μὲν τὰς μεγίστας ἐν Αἰγύπτῳ τιμὰς ὁ κύων ἔσχεν ·
ἐπεὶ δὲ Καμβύσου τὸν Ἆπιν ἀνελόντος καὶ ῥίψαντος οὐδὲν προσῆλθεν οὐ δ ἐγεύσατο τοῦ σώματος ἀλλ ἢ μόνος ὁ κύων , ἀπώλεσε τὸ πρῶτος εἶναι καὶ μάλιστα τιμᾶσθαι τῶν ἑτέρων ζῴων 0 .
εἰσὶ δέ τινες οἱ τὸ σκίασμα τῆς γῆς , εἰς ὃ τὴν σελήνην ὀλισθάνουσαν ἐκλείπειν νομίζουσι , Τυφῶνα καλοῦντες .
ὅθεν οὐκ ἀπέοικεν εἰπεῖν , ὡς ἰδίᾳ μὲν οὐκ ὀρθῶς ἕκαστος , ὁμοῦ δὲ πάντες ὀρθῶς λέγουσιν 0 .
οὐ γὰρ αὐχμὸν οὐ δ ἄνεμον οὐ δὲ θάλατταν οὐ δὲ σκότος , ἀλλὰ πᾶν ὅσον ἡ φύσις βλαβερὸν καὶ φθαρτικὸν ἔχει , μόριον τοῦ Τυφῶνος ἔστιν .
οὔ τε γὰρ ἐν ἀψύχοις σώμασι τὰς τοῦ παντὸς ἀρχὰς θετέον , ὡς Δημόκριτος καὶ Ἐπίκουρος , οὔ τ ἀποίου δημιουργὸν ὕλης ἕνα λόγον καὶ μίαν πρόνοιαν , ὡς οἱ Στωικοί , περιγιγνομένην ἁπάντων καὶ κρατοῦσαν 0 1 .
ἀδύνατον γὰρ ἢ φλαῦρον ὁτιοῦν , ὅπου πάντων , ἢ χρηστόν , ὅπου μηδενὸς ὁ θεὸς αἴτιος , ἐγγενέσθαι 0 1 .
παλίντονος γάρ ἁρμονίη κόσμου , ὅκωσπερ λύρης καὶ τόξου καθ Ἡράκλειτον 0 1 ·
καὶ κατ Εὐριπίδην οὐκ ἂν γένοιτο χωρὶς ἐσθλὰ καὶ κακά , ἀλλ ἔστι τις σύγκρασις ὥστ ἔχειν καλῶς .
διὸ καὶ παμπάλαιος αὕτη κάτεισιν ἐκ θεολόγων καὶ νομοθετῶν εἴς τε ποιητὰς καὶ φιλοσόφους δόξα , τὴν ἀρχὴν ἀδέσποτον ἔχουσα , τὴν δὲ πίστιν ἰσχυρὰν καὶ δυσεξάλειπτον , οὐκ ἐν λόγοις μόνον οὐ δ ἐν φήμαις , ἀλλ ἔν τε τελεταῖς ἔν τε θυσίαις καὶ βαρβάροις καὶ Ἕλλησι πολλαχοῦ περιφερομένη , ὡς οὔ τ ἄνουν καὶ ἄλογον καὶ ἀκυβέρνητον αἰωρεῖται τῷ αὐτομάτῳ τὸ πᾶν , οὔ θ εἷς ἐστιν ὁ κρατῶν καὶ κατευθύνων ὥσπερ οἴαξιν ἤ τισι πειθηνίοις χαλινοῖς λόγος , ἀλλὰ πολλὰ καὶ μεμιγμένα κακοῖς καὶ ἀγαθοῖς 0 1 ·
μᾶλλον δὲ μηδὲν ὡς ἁπλῶς εἰπεῖν ἄκρατον ἐνταῦθα τῆς φύσεως φερούσης , οὐ δυεῖν πίθων εἷς ταμίας ὥσπερ νάματα τὰ πράγματα καπηλικῶς διανέμων ἀνακεράννυσιν ἡμῖν ἀλλ ἀπὸ δυεῖν ἐναντίων ἀρχῶν καὶ δυεῖν ἀντιπάλων δυνάμεων τῆς μὲν ἐπὶ τὰ δεξιὰ καὶ κατ εὐθεῖαν ὑφηγουμένης , τῆς δ ἔμπαλιν ἀναστρεφούσης καὶ ἀνακλώσης , ὅ τε βίος μικτὸς ὅ τε κόσμος , εἰ καὶ μὴ πᾶς , ἀλλ ὁ περίγειος οὗτος καὶ μετὰ σελήνην ἀνώμαλος καὶ ποικίλος γέγονε καὶ μεταβολὰς πάσας δεχόμενος 0 1 2 .
εἰ γὰρ οὐδὲν ἀναιτίως πέφυκε γίγνεσθαι , αἰτίαν δὲ κακοῦ τ ἀγαθὸν οὐκ ἂν παράσχοι , δεῖ γένεσιν ἰδίαν καὶ ἀρχὴν ὥσπερ ἀγαθοῦ καὶ κακοῦ τὴν φύσιν ἔχειν 0 .
καὶ δοκεῖ τοῦτο τοῖς πλείστοις καὶ σοφωτάτοις .
νομίζουσι γὰρ οἱ μὲν θεοὺς εἶναι δύο καθάπερ ἀντιτέχνους , τὸν μὲν ἀγαθῶν , τὸν δὲ φαύλων δημιουργόν 0 .
οἱ δὲ τὸν μὲν ἀμείνονα θεόν , τὸν δὲ ἕτερον δαίμονα καλοῦσιν 0 ·
ὥσπερ Ζωροάστρης ὁ μάγος , ὃν πεντακισχιλίοις ἔτεσι τῶν Τρωικῶν γεγονέναι πρεσβύτερον ἱστοροῦσιν 0 .
οὗτος οὖν ἐκάλει τὸν μὲν Ὡρομάζην , τὸν δ Ἀρειμάνιον 0 ·
καὶ προσαπεφαίνετο τὸν μὲν ἐοικέναι φωτὶ μάλιστα τῶν αἰσθητῶν , τὸν δ ἔμπαλιν σκότῳ καὶ ἀγνοίᾳ , μέσον δ ἀμφοῖν τὸν Μίθρην εἶναι 0 1 2 ·
διὸ καὶ Μίθρην Πέρσαι τὸν μεσίτην ὀνομάζουσιν .
ἐδίδαξε δὲ τῷ μὲν εὐκταῖα θύειν καὶ χαριστήρια , τῷ δ ἀποτρόπαια καὶ σκυθρωπά 0 1 .
πόαν γάρ τινα κόπτοντες Μῶλυ καλουμένην ἐν ὅλμῳ , τὸν ᾍδην ἀνακαλοῦνται καὶ τὸν σκότον ·
εἶτα μίξαντες αἵματι λύκου σφαγέντος εἰς τόπον ἀνήλιον ἐκφέρουσι καὶ ῥίπτουσι .
καὶ γὰρ τῶν φυτῶν νομίζουσι τὰ μὲν τοῦ ἀγαθοῦ θεοῦ , τὰ δὲ τοῦ κακοῦ δαίμονος εἶναι 0 ·
καὶ τῶν ζῴων ὥσπερ κύνας καὶ ὄρνιθας καὶ χερσαίους ἐχίνους τοῦ ἀγαθοῦ , τοῦ δὲ φαύλου τοὺς ἐνύδρους μῦς εἶναι 0 1 2 ·
διὸ καὶ τὸν κτείναντα πλείστους εὐδαιμονίζουσιν .
οὐ μὴν ἀλλὰ κ ἀκεῖνοι πολλὰ μυθώδη περὶ τῶν θεῶν λέγουσιν , οἷα καὶ ταῦτ ἐστίν .
ὁ μὲν Ὡρομάζης ἐκ τοῦ καθαρωτάτου φάους , ὁ δ Ἀρειμάνιος ἐκ τοῦ ζόφου γεγονώς , πολεμοῦσιν ἀλλήλοις 0 ·
καὶ ὁ μὲν ἓξ θεοὺς ἐποίησε  τὸν μὲν πρῶτον εὐνοίας , τὸν δὲ δεύτερον ἀληθείας , τὸν δὲ τρίτον εὐνομίας 0 1 2 ·
τῶν δὲ λοιπῶν τὸν μὲν σοφίας , τὸν δὲ πλούτου , τὸν δὲ τῶν ἐπὶ τοῖς καλοῖς ἡδέων δημιουργόν  0 1 2 ·
ὁ δὲ τούτοις ὥσπερ ἀντιτέχνους ἴσους τὸν ἀριθμόν 0 1 .
εἶθ ὁ μὲν Ὡρομάζης τρὶς ἑαυτὸν αὐξήσας ἀπέστησε τοῦ ἡλίου τοσοῦτον , ὅσον ὁ ἥλιος τῆς γῆς ἀφέστηκε , καὶ τὸν οὐρανὸν ἄστροις ἐκόσμησεν ·
ἕνα δ ἀστέρα πρὸ πάντων οἷον φύλακα καὶ προόπτην ἐγκατέστησε , τὸν σείριον .
ἄλλους δὲ ποιήσας τέσσαρας καὶ εἴκοσι θεοὺς εἰς ᾠὸν ἔθηκεν .
οἱ δ ἀπὸ τοῦ Ἀρειμανίου , γενόμενοι καὶ αὐτοὶ τοσοῦτοι , διατρήσαντες τὸ ᾠὸν γαν ὅθεν ἀναμέμικται τὰ κακὰ τοῖς ἀγαθοῖς 0 .
ἔπεισι δὲ χρόνος εἱμαρμένος , ἐν ᾧ τὸν Ἀρειμάνιον λοιμὸν ἐπάγοντα καὶ λιμὸν ὑπὸ τούτων ἀνάγκη φθαρῆναι παντάπασι καὶ ἀφανισθῆναι , τῆς δὲ γῆς ἐπιπέδου καὶ ὁμαλῆς γενομένης , ἕνα βίον καὶ μίαν πολιτείαν ἀνθρώπων μακαρίων καὶ ὁμογλώσσων ἁπάντων γενέσθαι 0 .
θεόπομπος δέ φησι κατὰ τοὺς μάγους ἀνὰ μέρος τρισχίλια ἔτη τὸν μὲν κρατεῖν τὸν δὲ κρατεῖσθαι τῶν θεῶν , ἄλλα δὲ τρισχίλια μάχεσθαι καὶ πολεμεῖν καὶ ἀναλύειν τὰ τοῦ ἑτέρου τὸν ἕτερον ·
τέλος δ ἀπολείπεσθαι τὸν ᾍδην , καὶ τοὺς μὲν ἀνθρώπους εὐδαίμονας ἔσεσθαι , μή τε τροφῆς δεομένους μή τε σκιὰν ποιοῦντας ·
τὸν δὲ ταῦτα μηχανησάμενον θεὸν ἠρεμεῖν καὶ ἀναπαύεσθαι χρόνον , ἄλλως μὲν οὐ πολὺν ὡς θεῷ , ὥσπερ δ ἀνθρώπῳ κοιμωμένῳ μέτριον 0 1 .
ἡ μὲν οὖν μάγων μυθολογία τοιοῦτον ἔχει τρόπον .
χαλδαῖοι δὲ τῶν πλανήτων οὓς θεοὺς γενεθλίους καλοῦσι , δύο μὲν ἀγαθουργούς δύο δὲ κακοποιούς , μέσους δὲ τοὺς τρεῖς ἀποφαίνουσι καὶ κοινούς 0 .
τὰ δ Ἑλλήνων πᾶσί που δῆλα , τὴν μὲν ἀγαθὴν Διὸς Ὀλυμπίου μερίδα , τὴν δ ἀποτρόπαιον ᾍδου ποιουμένων 0 .
ἐκ δ Ἀφροδίτης καὶ Ἄρεος Ἁρμονίαν γεγονέναι μυθολογοῦνται ·
ὧν ὁ μὲν ἀπηνὴς καὶ φιλόνεικος , ἡ δὲ μειλίχιος καὶ γενέθλιος 0 1 .
σκόπει δὲ τοὺς φιλοσόφους τούτοις συμφερομένους .
ἡράκλειτος μὲν γὰρ ἄντικρυς πόλεμον ὀνομάζει πατέρα καὶ βασιλέα καὶ κύριον πάντων , καὶ τὸν μὲν Ὅμηρον εὐχόμενον ἔκ τε θεῶν ἔριν ἔκ τ ἀνθρώπων ἀπολέσθαι λανθάνειν φησὶ τῇ πάντων γενέσει καταρώμενον , ἐκ μάχης καὶ ἀντιπαθείας τὴν γένεσιν ἐχόντων , ἥλιον δὲ μὴ ὑπερβήσεσθαι τοὺς προσήκοντας ὅρους ·
εἰ δὲ μή , Λύττας μιν Δίκης ἐπικούρους ἐξευρήσειν Ἐμπεδοκλῆς δὲ τὴν μὲν ἀγαθουργὸν ἀρχὴν φιλότητα καὶ φιλίαν πολλάκις δ ἁρμονίαν καλεῖ θεμερῶπιν , τὴν δὲ χείρονα νεῖκος οὐλόμενον καὶ δῆριν αἱματόεσσαν οἱ μὲν Πυθαγορικοὶ διὰ πλειόνων ὀνομάτων κατηγοροῦσι τοῦ μὲν ἀγαθοῦ τὸ ἓν τὸ πεπερασμένον τὸ μένον τὸ εὐθὺ τὸ περισσὸν τὸ τετράγωνον τὸ ἴσον τὸ δεξιὸν τὸ λαμπρόν 0 1 2 ·
τοῦ δὲ κακοῦ τὴν δυάδα τὸ ἄπειρον τὸ φερόμενον τὸ καμπύλον τὸ ἄρτιον τὸ ἑτερόμηκες τὸ ἄνισον τὸ ἀριστερὸν τὸ σκοτεινόν , ὡς τοιαύτας ἀρχὰς γενέσεως ὑποκειμένας 0 1 .
ἀναξαγόρας δὲ νοῦν καὶ ἄπειρον 0 .
ἀριστοτέλης δὲ τὸ μὲν εἶδος τὸ δὲ στέρησιν 0 1 .
πλάτων δὲ πολλαχοῦ μὲν οἷον ἐπηλυγαζόμενος καὶ παρακαλυπτόμενος , τῶν ἐναντίων ἀρχῶν τὴν μὲν τ αὐτὸν ὀνομάζει , τὴν δὲ θάτερον ἐν δὲ τοῖς Νόμοις ἤδη πρεσβύτερος ὢν οὐ δι αἰνιγμῶν οὐ δὲ συμβολικῶς , ἀλλὰ κυρίοις ὀνόμασιν οὐ μιᾷ ψυχῇ φησι κινεῖσθαι τὸν κόσμον , ἀλλὰ πλείοσιν ἴσως , δυεῖν δὲ πάντως οὐκ ἐλάττοσιν 0 1 2 ·
ὧν τὴν μὲν ἀγαθουργὸν εἶναι , τὴν δ ἐναντίαν ταύτῃ καὶ τῶν ἐναντίων δημιουργόν 0 1 ·
ἀπολείπει δὲ καὶ τρίτην τινὰ μεταξὺ φύσιν οὐκ ἄψυχον οὐ δ ἄλογον οὐ δ ἀκίνητον ἐξ αὑτῆς , ὥσπερ ἔνιοι νομίζουσιν , ἀλλ ἀνακειμένην ἀμφοῖν ἐκείναις , ἐφιεμένην δὲ τῆς ἀμείνονος ἀεὶ καὶ ποθοῦσαν καὶ διώκουσαν , ὡς τὰ ἐπιόντα δηλώσει τοῦ λόγου , τὴν Αἰγυπτίων θεολογίαν μάλιστα ταύτῃ τῇ φιλοσοφίᾳ συνοικειοῦντος .
μεμιγμένη γὰρ ἡ τοῦδε τοῦ κόσμου γένεσις καὶ σύστασις ἐξ ἐναντίων , οὐ μὴν ἰσοσθενῶν , δυνάμεων , ἀλλὰ τῆς βελτίονος τὸ κράτος ἐστίν ·
ἀπολέσθαι δὲ τὴν φαύλην παντάπασιν ἀδύνατον , πολλὴν μὲν ἐμπεφυκυῖαν τῷ σώματι , πολλὴν δὲ τῇ ψυχῇ τοῦ παντὸς καὶ πρὸς τὴν βελτίονα ἀεὶ δυσμαχοῦσαν 0 .
ἐν μὲν οὖν τῇ ψυχῇ νοῦς καὶ λόγος ὁ τῶν ἀρίστων πάντων ἡγεμὼν καὶ κύριος Ὄσιρίς ἐστιν ·
ἐν δὲ γῇ καὶ πνεύματι καὶ ὕδατι καὶ οὐρανῷ καὶ ἄστροις τὸ τεταγμένον καὶ καθεστηκὸς καὶ ὑγιαῖνον , ὥραις καὶ κράσεσι καὶ περιόδοις Ὀσίριδος ἀπορροὴ καὶ εἰκὼν ἐμφαινομένη 0 ·
τυφὼν δὲ τῆς ψυχῆς τὸ παθητικὸν καὶ τιτανικὸν καὶ ἄλογον καὶ ἔμπληκτον τοῦ δὲ σωματικοῦ τὸ ἐπίκηρον καὶ νοσῶδες καὶ ταρακτικὸν ἀωρίαις καὶ δυσκρασίαις , καὶ κρύψεσιν ἡλίου καὶ ἀφανισμοῖς σελήνης , οἷον ἐκδρομαὶ καὶ ἀφανισμοὶ Τυφῶνος 0 1 2 ·
καὶ τ οὔνομα κατηγορεῖ τὸ Σήθ , ᾧ τὸν Τυφῶνα καλοῦσι ·
φράζει μὲν γὰρ τὸ καταδυναστεῦον καὶ καταβιαζόμενον , φράζει δὲ τὴν πολλάκις ἀναστροφὴν καὶ πάλιν ὑπερπήδησιν .
βέβωνα δὲ τινὲς μὲν ἕνα τῶν τοῦ Τυφῶνος ἑταίρων γεγονέναι λέγουσιν , Μανεθὼς δ αὐτὸν τὸν Τυφῶνα καὶ Βέβωνα καλεῖσθαι ·
σημαίνει δὲ τ οὔνομα κάθεξιν ἢ κώλυσιν , ὡς τοῖς πράγμασιν ὁδῷ βαδίζουσι καὶ πρὸς ὃ χρὴ φερομένοις ἐνισταμένης τῆς τοῦ Τυφῶνος δυνάμεως διὸ καὶ τῶν μὲν ἡμέρων ζῴων ἀπονέμουσιν αὐτῷ τὸ ἀμαθέστατον , ὄνον ·
τῶν δ ἀγρίων τὰ θηριωδέστατα , κροκόδειλον καὶ τὸν ποτάμιον ἵππον 0 .
περὶ μὲν οὖν τοῦ ὄνου προδεδηλώκαμεν .
ἐν Ἑρμοῦ πόλει δὲ Τυφῶνος ἄγαλμα δεικνύουσιν ἵππον ποτάμιον ·
ἐφ οὗ βέβηκεν ἱέραξ ὄφει μαχόμενος , τῷ μὲν ἵππῳ τὸν Τυφῶνα δεικνύντες , τῷ δ ἱέρακι δύναμιν καὶ ἀρχήν , ἣν βίᾳ κτώμενος ὁ Τυφὼν πολλάκις οὐκ ἀνίεται ταραττόμενος ὑπὸ τῆς κακίας καὶ ταράττων .
διὸ καὶ θύοντες ἑβδόμῃ τοῦ Τυβὶ μηνός , ἣν καλοῦσιν ἄφιξιν Ἴσιδος ἐκ Φοινίκης , ἐπιπλάττουσι τοῖς ποπάνοις ἵππον ποτάμιον δεδεμένον .
ἐν δ Ἀπόλλωνος πόλει νενομισμένον ἐστὶ κροκοδείλου φαγεῖν πάντως ἕκαστον ·
ἡμέρᾳ δὲ μιᾷ θηρεύσαντες ὅσους ἂν δύνωνται καὶ κτείναντες ἀπαντικρὺ τοῦ ἱεροῦ προβάλλουσι , καὶ λέγουσιν ὡς ὁ Τυφὼν τὸν Ὧρον ἀπέδρα κροκόδειλος γενόμενος , πάντα καὶ ζῷα καὶ φυτὰ καὶ πάθη τὰ φαῦλα καὶ βλαβερὰ Τυφῶνος ἔργα καὶ μέρη καὶ κινήματα ποιούμενοι .
τὸν δ Ὄσιριν αὖ πάλιν ὀφθαλμῷ καὶ σκήπτρῳ γράφουσιν , ὧν τὸ μὲν τὴν πρόνοιαν ἐμφαίνειν , τὸ δὲ τὴν δύναμιν , ὡς Ὅμηρος τὸν ἄρχοντα καὶ βασιλεύοντα πάντων Ζῆν ὕπατον καὶ μήστωρα καλῶν , ἔοικε τῷ μὲν ὑπάτῳ τὸ κράτος αὐτοῦ , τῷ δὲ μήστωρι τὴν εὐβουλίαν καὶ τὴν φρόνησιν σημαίνειν γράφουσι δὲ καὶ ἱέρακι τὸν θεὸν τοῦτον πολλάκις 0 1 2 ·
εὐτονίᾳ γὰρ ὄψεως ὑπερβάλλει καὶ πτήσεως ὀξύτητι , καὶ διοικεῖν αὑτὸν ἐλαχίστῃ τροφῇ πέφυκε .
λέγεται δὲ καὶ νεκρῶν ἀτάφων σώμασι γῆν ὑπερπετόμενος ἐπιβάλλειν ·
ὅταν δὲ πιόμενος ἐπὶ τὸν ποταμὸν καταίρῃ , τὸ πτερὸν ἵστησιν ὀρθόν ·
πιὼν δὲ κλίνει τοῦτο πάλιν ·
ᾧ δῆλός ἐστι σεσωσμένος καὶ διαπεφευγὼς τὸν κροκόδειλον ·
ἂν γὰρ ἁρπασθῇ , μένει τὸ πτερὸν ὥσπερ ἔστη πεπηγός .
πανταχοῦ δὲ καὶ ἀνθρωπόμορφον Ὀσίριδος ἄγαλμα δεικνύουσιν , ἐξορθιάζον τῷ αἰδοίῳ διὰ τὸ γόνιμον καὶ τὸ τρόφιμον .
ἀμπεχόνῃ δὲ φλογοειδεῖ στέλλουσιν αὐτοῦ τὰς εἰκόνας , ἥλιον σῶμα τῆς τ ἀγαθοῦ δυνάμεως ὡς ὁρατὸν οὐσίας νοητῆς ἡγούμενοι .
διὸ καὶ καταφρονεῖν ἄξιόν ἐστι τῶν τὴν ἡλίου σφαῖραν Τυφῶνι προσνεμόντων , ᾧ λαμπρὸν οὐδὲν οὐ δὲ σωτήριον οὐ δὲ τάξις οὐ δὲ γένεσις οὐ δὲ κίνησις μέτρον ἔχουσα καὶ λόγον , ἀλλὰ τ ἀναντία προσήκει 0 1 ·
καὶ αὐχμόν , ὃς φθείρει πολλὰ τῶν ζῴων καὶ βλαστανόντων , οὐχ ἡλίου θετέον ἔργον , ἀλλὰ τῶν ἐν γῇ καὶ ἀέρι μὴ καθ ὥραν κεραννυμένων πνευμάτων καὶ ὑδάτων , ὅταν ἡ τῆς ἀτάκτου καὶ ἀορίστου δυνάμεως ἀρχὴ πλημμελήσασα κατασβέσῃ τὰς ἀναθυμιάσεις .
ἐν δὲ τοῖς ἱεροῖς ὕμνοις τοῦ Ὀσίριδος ἀνακαλοῦνται τὸν ἐν ταῖς ἀγκάλαις κρυπτόμενον τοῦ ἡλίου , καὶ τῇ τριακάδι τοῦ Ἐπιφὶ μηνὸς ἑορτάζουσιν ὀφθαλμῶν Ὥρου γενέθλιον , ὅτε σελήνη καὶ ἥλιος ἐπὶ μιᾶς εὐθείας γεγόνασιν , ὡς οὐ μόνον τὴν σελήνην ἀλλὰ καὶ τὸν ἥλιον ὄμμα τοῦ Ὥρου καὶ φῶς ἡγούμενοι .
τῇ δὲ ὀγδόῃ φθίνοντος τοῦ Φαωφὶ βακτηρίας ἡλίου γενέθλιον ἄγουσι , μετὰ φθινοπωρινὴν ἰσημερίαν , ἐμφαίνοντες οἷον ὑπερείσματος δεῖσθαι καὶ ῥώσεως , τῷ τε θερμῷ γιγνόμενον καὶ τῷ φωτὶ ἐνδεᾶ , κλινόμενον καὶ πλάγιον ἀφ ἡμῶν φερόμενον .
ἔτι δὲ τὴν βοῦν ὑπὸ τροπὰς χειμερινὰς περὶ τὸν ναὸν περιφέρουσι ·
καὶ καλεῖται ζήτησις Ὀσίριδος ἡ περιδρομή , τοῦ ἡλίου τὸ ὕδωρ χειμῶνος τῆς θεοῦ ποθούσης ·
τοσαυτάκις δὲ περίεισιν , ὅτι τὴν ἀπὸ τροπῶν χειμερινῶν ἐπὶ τροπὰς θερινὰς πάροδον ἑβδόμῳ μηνὶ συμπεραίνει .
λέγεται δὲ καὶ θῦσαι τῷ ἡλίῳ τετράδι μηνὸς ἱσταμένου πάντων πρῶτος Ὧρος ὁ Ἴσιδος , ὡς ἐν τοῖς ἐπιγραφομένοις Γενεθλίοις Ὥρου γέγραπται .
καὶ μὴν ἡμέρας ἑκάστης τριχῶς ἐπιθυμιῶσι τῷ ἡλίῳ , ῥητίνην μὲν ὑπὸ τὰς ἀνατολάς , σμύρναν δὲ μεσουρανοῦντι , τὸ δὲ καλούμενον κῦφι περὶ δυσμάς 0 ·
ὧν ἕκαστον ὃν ἔχει λόγον , ὕστερον ἀφηγήσομαι .
τὸν δ ἥλιον πᾶσι τούτοις προστρέπεσθαι καὶ θεραπεύειν οἴονται .
καὶ τί δεῖ πολλὰ τοιαῦτα συνάγειν ;
εἰσὶ γὰρ οἱ τὸν Ὄσιριν ἄντικρυς ἥλιον εἶναι καὶ ὀνομάζεσθαι Σείριον ὑφ Ἑλλήνων λέγοντες , εἰ καὶ παρ Αἰγυπτίοις ἡ πρόθεσις τοῦ ἄρθρου τ οὔνομα πεποίηκεν ἀμφιγνοεῖσθαι , τὴν δ Ἶσιν οὐχ ἑτέραν τῆς σελήνης ἀποφαίνοντες ·
ὅθεν καὶ τῶν ἀγαλμάτων αὐτῆς τὰ μὲν κερασφόρα τοῦ μηνοειδοῦς γεγονέναι μιμήματα , τοῖς δὲ μελανοστόλοις ἐμφαίνεσθαι τὰς κρύψεις καὶ τοὺς περισκιασμοὺς ἐν οἷς διώκει ποθοῦσα τὸν ἥλιον .
διὸ καὶ πρὸς τὰ ἐρωτικὰ τὴν σελήνην ἐπικαλοῦνται , καὶ τὴν Ἶσιν Εὔδοξός φησι βραβεύειν τὰ ἐρωτικά .
καὶ τούτοις μὲν ἁμωσγέπως τοῦ πιθανοῦ μέτεστι , τῶν δὲ Τυφῶνα ποιούντων τὸν ἥλιον οὐ δ ἀκούειν ἄξιον 0 .
ἀλλ ἡμεῖς αὖθις τὸν οἰκεῖον ἀναλάβωμεν λόγον .
ἡ γὰρ Ἶσίς ἐστι μὲν τὸ τῆς φύσεως θῆλυ , καὶ δεκτικὸν ἁπάσης γενέσεως , καθὸ τιθήνη καὶ πανδεχὴς ὑπὸ τοῦ Πλάτωνος , ὑπὸ δὲ τῶν πολλῶν μυριώνυμος κέκληται , διὰ τὸ πάσας ὑπὸ τοῦ λόγου τρεπομένη μορφὰς δέχεσθαι καὶ ἰδέας .
ἔχει δὲ σύμφυτον ἔρωτα τοῦ πρώτου καὶ κυριωτάτου πάντων , ὃ τ ἀγαθῷ τ αὐτόν ἐστι κ ἀκεῖνο ποθεῖ καὶ διώκει ·
τὴν δ ἐκ τοῦ κακοῦ φεύγει καὶ διωθεῖται μοῖραν , ἀμφοῖν μὲν οὖσα χώρα καὶ ὕλη , ῥέπουσα δ ἀεὶ πρὸς τὸ βέλτιον ἐξ ἑαυτῆς καὶ παρέχουσα γεννᾶν ἐκείνῳ καὶ κατασπείρειν εἰς ἑαυτὴν ἀπορροὰς καὶ ὁμοιότητας , αἷς χαίρει καὶ γέγηθε κυισκομένη καὶ ὑποπιμπλαμένη τῶν γενέσεων .
εἰκὼν γάρ ἐστιν οὐσίας ἐν ὕλῃ ἡ γένεσις καὶ μίμημα τοῦ ὄντος τὸ γιγνόμενον .
ὅθεν οὐκ ἀπὸ τρόπου μυθολογοῦσι τὴν Ὀσίριδος ψυχὴν ἀίδιον εἶναι καὶ ἄφθαρτον , τὸ δὲ σῶμα πολλάκις διασπᾶν καὶ ἀφανίζειν τὸν Τυφῶνα ·
τὴν δ Ἶσιν πλανωμένην καὶ ζητεῖν καὶ συναρμόττειν πάλιν .
τὸ γὰρ ὂν καὶ νοητὸν καὶ ἀγαθὸν φθορᾶς καὶ μεταβολῆς κρεῖττόν ἐστιν ·
ἃς δ ἀπ αὐτοῦ τὸ αἰσθητὸν καὶ σωματικὸν εἰκόνας ἐκμάττεται , καὶ λόγους καὶ εἴδη καὶ ὁμοιότητας ἀναλαμβάνει , καθάπερ ἐν κηρῷ σφραγῖδες οὐκ ἀεὶ διαμένουσιν , ἀλλὰ καταλαμβάνει τὸ ἄτακτον αὐτὰς καὶ ταραχῶδες ἐνταῦθα τῆς ἄνω χώρας ἀπεληλαμένον καὶ μαχόμενον πρὸς τὸν Ὧρον , ὃν ἡ Ἶσις εἰκόνα τοῦ νοητοῦ κόσμου αἰσθητὸν ὄντα γεννᾷ .
διὸ καὶ δίκην φεύγειν λέγεται νοθείας ὑπὸ Τυφῶνος , ὡς οὐκ ὢν καθαρὸς οὐ δ εἰλικρινὴς οἷος ὁ πατήρ , λόγος αὐτὸς καθ ἑαυτὸν ἀμιγὴς καὶ ἀπαθής , ἀλλὰ νενοθευμένος τῇ ὕλῃ διὰ τὸ σωματικόν 0 .
περιγίγνεται δὲ καὶ νικᾷ , τοῦ Ἑρμοῦ , τουτέστι τοῦ λόγου , μαρτυροῦντος καὶ δεικνύοντος , ὅτι πρὸς τὸ νοητὸν ἡ φύσις μετασχηματιζομένη τὸν κόσμον ἀποδίδωσιν .